BOSNA I HERCEGOVINA

REPUBLIKA SRPSKA 

OSNOVNI SUD U BIJELJINI 

ODJELJENJE U LOPARAMA 

Broj : 80 2 I 002622 21 I 
Lopare, 23.02.2022.. godine 

Osnovni sud u Bijeljini-Odjeljenje u Loparama, sudija Jovan Savić, u izvršnom postupku tražioca izvršenja Mikrokreditna Organizacija ''Eki'' - Filijala Brčko, Uzunovića 13, 76100 Brčko protiv izvršenika Slobodanke Blagojević iz Mrtvice,  radi Izvršenje na pokretnim stvarima, v.s.p. 2.884,80 KM, dana 23.02.2022..godine sljedeće:

Z A K L J U Č A K  

O  P R O D A J I  P O K R E T N I H  S T V A R I 
N E P O S R E D N O M  P O G O D B O M

1.Određuje se prvo ročište neposrednom pogodbom, za prodaju sljedećih pokretnih stvari izvršenika Blagojević Slobodanke iz Mrtvice:

·  Zamrzivač, marke „Gorenje“ 310 l, ...............................P.V.......250,00 KM,

·  Sto, drveni, braon boje,....................................................P.V........150,00 KM, 

·  Stolice, drvene, 4 kom,......................................................P.V........120,00 KM

2. Prikupljanje ponuda vršiće se u zgradi Osnovnog suda u Bijeljini- Odjeljenje u Loparama,  u vremenskom periodu od 14.03.2022 godine do 18.03.2022.godine, od 07-15 časova, u kancelariji br. 2,   dok će se otvaranje ponuda izvršiti dana 22.03.2022. godine u 09:00 časova. Zainteresovani kupci ponude mogu  slati poštom ili iste predati neposredno u pisarnici Osnovnog suda u Bijeljini.

3. Popisane pokretne stvari ostavljene su na čuvanje izvršeniku i mogu se razgledati u prisustvu sudskog izvršioca, po pismenom zahtjevu zainteresovanog ponuđača u roku određenom za prikupljanje ponuda, uz obvezu uplate odgovarajućeg predujma. Izvršeniku je zabranjeno svako raspolaganje zaplijenjenim pokretnim stvarima, bez naloga suda.
4. Ročište neposrednom pogodbom održaće se pred sudskim izvršiocem ovog suda, s jedne strane i kupca s druge strane. Sudski izvršilac pokretne stvari prodaje u ime i za račun izvršenika. Tražilac izvršenja može se prijaviti kao kupac ili može naći kupca za kupovinu zaplijenjenih stvari. Kupljene pokretne stvari kupac kupuje uz klauzulu viđeno - kupljeno. Prodavac ne odgovara za nedostatke stvari, niti za ispravno funkcioniranje istih.
5. Zahtjev sudu za zakazivanje novog ročišta, ukoliko je prvo ročište bezuspješno održano, stranka može podnijeti u roku od 8 dana, od isteka posljednjeg dana određenog za prikupljanje ponuda. Sud nije u obavezi izvještavati uredno pozvane stranke o rezultatima prikupljenih ponuda. O rezultatima uspješno provedene prodaje stranke i drugi učesnici u postupku, biće obaviješteni putem Oglasne table suda, WEB stranice Osnovnog suda u Bijeljini – Elektronska oglasna ploča, a mogu se informisati pozivom na br. 055 650 258, Služba sudskih izvršilaca, narednog radnog dana nakon proteka roka određenog za otvaranje prispjelih ponuda.
6. Na prvom ročištu neposrednom pogodbom, zaplijenjena pokretna stvar ne može se prodati ispod ½ utvrđene vrijednosti.
7. Ukoliko ima više kupaca, ponuđač s najvećom ponudom obavezan je odmah uplatiti kupoprodajnu cijenu za kupljenu pokretnu stvar. Ukoliko najpovoljni ponuđač ne uplatiplatiće onu cijenu koju je ponudio i tako redom. U slučaju da ni jedan od ponuđača ne uplati cijenu po pozivu suda, sud će na zahtjev jedne od stranaka oglasiti da prvo ročište nije uspjelo. Rješenje o dosudi sud će donijeti odmah po uplati 
kupoprodajne cijene, a najkasnije u roku od 5 ( pet ) dana od izvršene uplate. Sve poreze i takse u vezi sa prodajom snosi kupac
8. Donošenjem i uručenjem rješenja o dosudi, smatraće se da je kupcu predata isprava kojom se stvar može preuzeti od izvršenika ( treće osobe ili sudskog depoa ). Ukoliko izvršenik ne izvrši dobrovoljnu predaju kupljenih pokretnih stvari, iste će na zahtjev kupca uz posredovanje suda biti izuzete od izvršenika i predate kupcu. Kupac je dužan obavijestiti sud, da mu izvršenik na njegov zahtjev nije izvršio dobrovoljnu predaju kupljenih pokretnih stvari. Sud je dužan osigurati predaju stvari kupcu u roku od 5 ( pet ) dana, od dana kada je postupajući sudija u sudski spis zaprimio podnesak kojim se zahtijeva predaja dosuđenih pokretnih stvari posredstvom suda.
9. Ovaj zaključak objaviće se na sudskoj oglasnoj tabli i WEB stranici Suda. Stranka može o svom trošku objaviti zaključak o prodaji u sredstvima javnog informisanja ili na drugi odgovarajući način.
10. Sud će obustaviti izvršenje određeno zapljenom, procjenom i prodajom pokretnih stvari ukoliko nijedna stranka, nakon neuspjelog prvog ročišta, u roku od 8 dana ne predloži održavanje drugog ročišta neposrednom pogodbom ili ukoliko se pokretne stvari ne uspiju prodati na drugom ročištu neposrednom pogodbom.


  S u d i j a



Jovan Savić 
PRAVNA POUKA: Protiv ovog zaključka nije dozvoljen pravni lijek.

